Чамялынскае вадасховішча

Чамялы́нскае — вадасховішча ў Івацэвіцкім раёне Брэсцкай вобласці Беларусі. Размешчана ў 14 км на паўночны ўсход ад горада Івацэвічы, каля вёскі Чамялы ў пойме ракі Шчара. Побач з возерам праходзяць аўтамабільныя дарогі Р2 і М1. Збудавана ў 1954 годзе на пойме ракі Шчара для рыбаводства. З’яўляецца наліўным, напаўняецца вадой праз шлюзы Даманаўскага вадасховішча з выкарыстаннем помпавай станцыі. Плошча вадазбору — 2970 км². Вадазбор раўнінны, слабаперасечаны (разаранасць 40 %, залесенасць 18 %, забалочанасць 31 %). Збудаванні гідравузла: агараджальная дамба (даўжыня 5,122 км), водазабор, помпавая станцыя, вадавыпуск з рыбаўлоўнікам. Па ложы вадаёма пракладзена рыбазборнаасушальная сетка. Выкарыстоўваецца для таварнага разводу рыбы ААТ «Доследны рыбгас „Сялец“». Спасылкі Чамялынскае вадасховішча на сайце анлайн-энцыклапедыі «Беларуская энцыклапедыя» Рыбалоўная-турыстычны партал Архівавана 12 чэрвеня 2011.